หนูจะกินยาตอน4ทุ่มตลอด แล้วเมื่อวาน30/3/62 ลืมทานยาคุมเม็ดที่20 แล้วมีเพศสัมพันธ์โดยการหลั่งใน นึกได้อีกทีก็ครบ24ชม.แล้ว เลยกินเม็ด20,21ควบกันไปเลย ได้ผลไหมคะแล้ววันนี้ 31/3/62ต้องกินเม็ด22-28ต่อ หรือเริ่มแผงใหม่เลยคะ
สวัสดีค่ะ การรับประทานยาคุมกำเนิดแบบแผงเป็นการคุมกำเนิดที่มีประสิทธิภาพสูงประมาณ 91-99% ขึนกับวิธีการใช้ ว่าต้องกินอย่างสม่ำเสมอ-หากลืมกินไป 1 วัน ให้กินทันทีที่นึกได้-หากลืมกินไป 2 วัน ให้กินเข้าไป 2 เม็ดทันทีในวันนั้น-หากลืมกินไป 3 วันขึ้นไป จะมีผลอย่างมีนัยสำคัญต่อประสิทธิภาพของยาคุมกำเนิด จึงแนะนำให้ยกเลิกการรับประทานยาคุมแผงนั้นไปเลย และใช้วิธีการคุมกำเนิดเช่นถุงยางอนามัยแทนจนกระทั่งประจำเดือนเดือนใหม่มาค่อยเริ่มกินดังนั้นถ้าลืมกินยาไป 1 วัน มานึกได้อีกวัน ยังสามารถกินควบกันได้ค่ะ แต่ประสิทธิภาพก็อาจจะลดลงจากการกินทุกวันสม่ำเสมอเล็กน้อย ยังสามารถกินแผงนี้ต่อไปได้ แต่สังเกตอาการเลือดออกผิดปกติทางช่องคลอด ปวดหน่วงท้องน้อย และการมาของประจำเดือน หากประจำเดือนมาคลาดเคลื่อน อาจซื้อชุดตรวจการตั้งครรภ์ทางปัสสาวะมาตรวจเองเบื้องต้น ถ้าไม่แน่ใจผลตรวจควรไปปรึกษาสูตินรีแพทย์ใกล้บ้านค่ะ